A román bajnokhoz igazolt a magyar válogatott focista
Őrült tempóban növekszik a növény.
A magyar válogatott Lang Ádám a román bajnok CFR Cluj labdarúgócsapatánál folytatja, ezt a kolozsvári klub szerdán jelentette be.

A 25 éves védő Magyarországon a Veszprémben, a Győrben és a Videotonban játszott, majd 2016-ban a francia élvonalbeli Dijonhoz igazolt, ahol az első szezonban alapember volt, a legutóbbi idényben azonban már kevesebb játéklehetőséget kapott, így a télen kölcsönadták a másodosztályú Nancynak. Ott 14 mérkőzésen jutott szóhoz, épphogy bennmaradtak.

A kolozsvári együttes román bajnokként a Bajnokok Ligája-selejtező második körében száll be a küzdelmekbe.

Lang eddig 22-szer szerepelt a magyar válogatottban. 2014 májusában debütált és tagja volt a 2016-os Európa-bajnokságon szerepelt csapatnak is, mind a négy mérkőzésen játszott Franciaországban.

Nyitókép: cfr1907.ro
Foci